ai4bharat/Pralekha huggingface dataset:
रस्ते वाहतूक आणि महामार्ग मंत्रालय
नागरिक केंद्रित 58 सेवा पूर्णपणे ऑनलाईन पुरवण्याबाबत अधिसूचना जारी , आरटीओ अर्थात प्रादेशिक परिवहन कार्यालयात जाण्याची गरज नाही, आधार प्रमाणीकरणासह ऐच्छिकरित्या या सेवांचा लाभ घेणे शक्य होणार
वाहतुकीशी संबंधित विविध सेवा नागरिकांना पुरवण्याच्या दृष्टीने रस्ते वाहतूक आणि महामार्ग मंत्रालय विविध नागरिक -केंद्री सुधारणा हाती घेत आहे. रस्ते वाहतूक आणि महामार्ग मंत्रालयाने याबाबत 16 सप्टेंबर 2022 रोजी स्थायी आदेश क्र 4353 अन्वये अधिसूचना जारी केली आहे .
यानुसार वाहन परवाना, कंडक्टर परवाना, वाहतूक नोंदणी परवाना, मालकी हक्काचं हस्तांतरण अशा एकूण 58 नागरिक केंद्रित सेवा आता पूर्णपणे ऑनलाईन घेणे शक्य होणार आहे .यामुळे आरटीओ अर्थात प्रादेशिक परिवहन कार्यालयात जाण्याची गरज भासणार नाही .ऐच्छिक धर्तीवर या सेवा आधार प्रमाणीकरणाच्या मदतीने घेता येणे शक्य होणार आहे.
या सेवा संपर्क विरहित तसंच भेट विरहित प्रदान केल्यामुळे नागरिकांचा मौल्यवान वेळ वाचायला मदत होणार आहे. तसंच या कामांसाठी करावी लागणारी दगदग कमी होणार आहे .परिणामी, प्रादेशिक परिवहन कार्यालयात उसळणारी गर्दी लक्षणीयरीत्या कमी होऊन या कार्यालयाचंका मकाज प्रभावीरीत्या व्हायला मदत मिळणार आहे.
राजपत्र अधिसूचना पाहण्यासाठी येथे क्लिक करा
युवा व्यवहार आणि क्रीडा मंत्रालय
उत्कृष्ट खेळाडू आणि साई, राष्ट्रीय क्रीडा उत्कृष्टता प्रशिक्षणार्थी बिंदयारानी हिची राष्ट्रकुल क्रीडा स्पर्धेत चमकदार कामगिरी
भारोत्तोलक बिंदयारानी देवी हिने राष्ट्रकुल क्रीडा स्पर्धेत महिलांच्या 55 किलो वजनी गटात रौप्य पदक पटकावले. तिने एकूण 202 किलो  वजन उचलले.
मणिपूरच्या बिंदयारानी देवी हिने एक दशकापूर्वी तिच्या मूळ गावी इम्फाळमध्ये वेटलिफ्टिंगला सुरुवात केली होती. या खेळाला सुरुवात केल्यापासून केवळ 3 वर्षांपेक्षा कमी कालावधीत तिची इंफाळमधील भारतीय क्रीडा प्राधिकरण  राष्ट्रीय क्रीडा उत्कृष्टता केंद्रात  प्रशिक्षणासाठी निवड झाली आणि त्यानंतर तिने कधीच मागे वळून पाहिले नाही.
इंफाळ येथील राष्ट्रीय क्रीडा उत्कृष्टता केंद्रातील 3 वर्षांच्या सतत प्रशिक्षण आणि कठोर परिश्रमानंतर तिची 2019 साली साईच्या पटियाला प्रादेशिक केंद्रात भारतातील राष्ट्रीय शिबिरासाठी निवड झाली.
गेल्या काही वर्षांमध्ये तिने कॉमनवेल्थ सीनियर चॅम्पियनशिप 2019 मध्ये सुवर्णपदक, 2021 मध्ये याच स्पर्धेत रौप्य पदक यासह अनेक आंतरराष्ट्रीय स्पर्धा जिंकल्या आहेत, परंतु 30 जुलैच्या रात्री तिने जिंकलेले रौप्य पदक ही तिची सर्वात मोठी आंतरराष्ट्रीय कामगिरी आहे, ज्यात तिने बर्मिंगहॅम येथील राष्ट्रकुल क्रीडा स्पर्धा 55 किलो वजनी गटात रौप्य पदक मिळविले.
आपले राष्ट्रकुल क्रीडा स्पर्धेतील खेळाडू राष्ट्रकुल क्रीडा स्पर्धेसाठी उत्तमप्रकारे सज्ज आहेत याची खात्री करण्यासाठी, युवा व्यवहार आणि क्रीडा मंत्रालयाने राष्ट्रीय क्रीडा प्राधिकरणाच्या वार्षिक कॅलेंडर फॉर ट्रेनिंग ॲन्ड कॉम्पिटीशन्स या योजनेअंतर्गत एकूण 25,63,336 रुपये निधी दिला.या योजनेद्वारे इतर भारोत्तोलकांसह बिंदयाराणीला कार्यक्रमाच्या एक महिना अगोदर बर्मिंगहॅमला पाठवले जेणेकरून ती मोठ्या स्पर्धेपूर्वी वातावरणाशी परिचित होईल. बिंदयाराणी ही टार्गेट ऑलिम्पिक पोडियम स्कीमच्या डेव्हलपमेंट ग्रुपचा देखील एक भाग आहे, ज्यामुळे तिला तिच्या प्रशिक्षणासाठी 25,000 रुपये मासिक भत्ता मिळतो.
गृह आणि शहरी व्यवहार मंत्रालय
केंद्रीय गृह आणि नगरविकास व्यवहार मंत्रालयाने दहा लाखांपेक्षा अधिक लोकसंख्येच्या शहरांमध्ये “टाकाऊ पासुन संपत्ती” प्रकल्प विकसित करण्यासाठी सामंजस्य करारावर केली स्वाक्षरी
नवी दिल्ली, 2 फेब्रुवारी 2023
2023-2024 या वर्षाकरता केंद्रीय अर्थमंत्री निर्मला सीतारामन यांनी सादर केलेल्या अर्थसंकल्पात अधोरेखित केलं होतं की सात प्राधान्यक्रम किंवा 'सप्तर्षी' हे अमृत काळाच्या माध्यमातून आम्हाला मार्गदर्शन करतात. वेस्ट टू वेल्थ अर्थात‘हरित विकास’ विभागात गोबरधन योजनेंतर्गत चक्राकार अर्थव्यवस्थेला चालना देण्यासाठी 500 नवीन वेस्ट टू वेल्थ अर्थात “टाकाऊ पासुन संपत्ती” प्रकल्प विकसित केले जाणार आहेत. यामध्ये एकूण 10 हजार कोटी रुपयांच्या गुंतवणुकीत 200 कॉम्प्रेस्ड बायोगॅस संयंत्रे, 75 शहरी भागात, 300 समुदाय किंवा क्लस्टर-आधारित संयंत्रांचा समावेश असेल.‘हरित विकास’ जाहीरनामा पुढे नेण्याचा एक भाग म्हणून, गृहनिर्माण आणि शहरी व्यवहार मंत्रालयाने दहा लाखांपेक्षा जास्त लोकसंख्या असलेल्या शहरांमध्ये वेस्ट टू एनर्जी आणि बायो-मिथेनेशन प्रकल्प विकसित करण्यासाठी इंजिनियर्स इंडिया लिमिटेडसोबत सामंजस्य करारावर स्वाक्षरी केली. सचिव मनोज जोशी आणि इंजिनियर्स इंडिया लिमिटेडच्या अध्यक्ष आणि व्यवस्थापकीय संचालिका वर्तिका शुक्ला, यांच्या उपस्थितीत, रुपा मिश्रा, सह सचिव, SBM-U आणि गृहनिर्माण आणि शहरी व्यवहार मंत्रालयाचे अभियान संचालक, आर.के. यांनी स्वाक्षरी केली, इंजिनियर्स इंडिया उपस्थित होते.
स्वच्छ भारत मिशन-अर्बन 2.0 अंतर्गत कचरामुक्त शहरे निर्माण करण्याच्या संपूर्ण दृष्टीकोनासह शाश्वत घनकचरा व्यवस्थापनावर जोर देण्यात आला आहे. या उद्देशावर लक्ष केंद्रित करून, गृहनिर्माण आणि शहरी व्यवहार मंत्रालयाने दहा लाखांपेक्षा जास्त लोकसंख्या असलेल्या शहरांमध्ये मोठ्या प्रमाणात घनकचरा प्रक्रिया सुविधा उभारण्याचा निर्णय घेतला आहे. लखनौ, कानपूर, बरेली, नाशिक, ठाणे, नागपूर, ग्वाल्हेर, चेन्नई, मदुराई, कोईम्बतूर यासारखी भारतातील 59 पेक्षा जास्त शहरे मिलियन प्लस आहेत. या दहा लाखांपेक्षा जास्त शहरांमध्ये महापालिकेच्या घनकचरा जैव-मिथेनेशन प्लांटच्या सेंद्रीय/ओल्या कचऱ्याच्या अंशांच्या व्यवस्थापनासाठी प्रस्तावित करण्यात आले आहे.
इंजिनियर्स इंडिया लिमिटेडनं लाखो अधिक शहरांना कचरा व्यवस्थापनामध्ये मोठ्या प्रमाणात कचऱ्याचे एकत्रिकरण करण्यासाठी अशा प्रकल्पांचा विकास करण्यात मदत करेल. पहिल्या टप्प्यात, मोठ्या प्रमाणावर प्रक्रिया संयंत्रे विकसित करण्यासाठी 25 दशलक्ष अधिक शहरांची निवड केली जाईल. या प्रकल्पांचे यश निर्णायक ठरेल कारण अशा प्रकल्पांसाठी बेंच-मार्किंग म्हणून त्याची संकल्पना आणि अंमलबजावणी केली जाईल. अशा प्रकारे, इंजिनियर्स इंडिया लिमिटेड कडून प्राथमिक तांत्रिक मूल्यमापन आणि व्यवहार सल्लागार सेवांमध्ये समर्थन प्रदान करण्यासाठी सहकार्याचा महत्त्वपूर्ण परिणाम होईल. इंजिनियर्स इंडिया लिमिटेड बांधकाम टप्प्यात या खाजगी-सरकारी प्रकल्पांची देखरेख प्रक्रिया पार पाडण्यासाठी नागरी स्थानिक संस्थांना देखील मदत करेल आणि वैधानिक मान्यता मिळविण्यात मदत करेल. या उपक्रमामुळे बायो-मिथेनेशनसाठी अनुक्रमे 15,000 टन प्रती घनता आणि कचरा ते उर्जेसाठी 10,000 टन प्रती घनता अतिरिक्त प्रक्रिया क्षमता निर्माण होईल.S.Patil/S.Mohite/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 96
पंतप्रधान कार्यालय
रोजगार मेळ्याअंतर्गत, पंतप्रधान 26 सप्टेंबर रोजी सरकारी विभाग आणि संस्थांमधील नवनियुक्त उमेदवारांना सुमारे 51,000 नियुक्ती पत्रांचे करणार वितरण
रोजगार मेळा हे रोजगार निर्मितीला सर्वोच्च प्राधान्य देण्याच्या पंतप्रधानांच्या वचनबद्धतेच्या पूर्ततेच्या दिशेने एक पाऊल
नव्याने नियुक्त उमेदवार ऑनलाइन मॉड्युल 'कर्मयोगी प्रारंभ' द्वारे करणार स्वत:ला प्रशिक्षित
नवी दिल्ली, 25 सप्टेंबर 2023
पंतप्रधान नरेंद्र मोदी 26 सप्टेंबर 2023 रोजी सकाळी 10:30 वाजता दूरदृश्य प्रणालीमार्फत नवनियुक्त उमेदवारांना सुमारे 51,000 नियुक्ती पत्रांचे वितरण करणार आहेत. यावेळी पंतप्रधान या उमेदवारांना संबोधितही करणार आहेत.
हा रोजगार मेळा देशभरात 46 ठिकाणी आयोजित करण्यात आला आहे. या सर्व नियुक्त्या केंद्र सरकारच्या विभागांमध्ये तसेच राज्य सरकारे आणि केंद्रशासित प्रदेशांमधील उपक्रमात केल्या जाणार आहेत. देशभरातून निवडले गेलेले नवीन कर्मचारी टपाल विभाग, भारतीय लेखापरीक्षण आणि लेखा विभाग, अणुऊर्जा विभाग, महसूल विभाग, उच्च शिक्षण विभाग, संरक्षण मंत्रालय, आरोग्य आणि कुटुंब कल्याण मंत्रालय यासह विविध मंत्रालये आणि सरकारच्या विभागांमध्ये रुजू होतील.
रोजगार मेळा हे रोजगार निर्मितीला सर्वोच्च प्राधान्य देण्याच्या पंतप्रधानांच्या वचनबद्धतेच्या पूर्ततेच्या दिशेने एक पाऊल आहे. रोजगार मेळा पुढील रोजगार निर्मितीमध्ये उत्प्रेरक म्हणून काम करेल आणि तरुणांना त्यांच्या सक्षमीकरणासाठी आणि राष्ट्रीय विकासात योगदानासाठी अर्थपूर्ण संधी प्रदान करेल अशी अपेक्षा आहे.
नव्याने नियुक्त केलेल्यांना iGOT कर्मयोगी पोर्टलवरील ऑनलाइन मॉड्यूल कर्मयोगी प्रारंभ द्वारे स्वतःला प्रशिक्षित करण्याची संधी देखील मिळत आहे. या पोर्टलवर 680 हून अधिक ई-लर्निंग अभ्यासक्रम ‘कोठेही, कोणत्याही डिव्हाइसवर’ शिकण्यासाठी उपलब्ध करून देण्यात आले आहेत.S.Kane/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
गृह मंत्रालय
सिक्कीम दौऱ्याच्या दुसऱ्या दिवशी, केंद्रीय गृह राज्यमंत्री अजय कुमार मिश्रा यांनी सिक्कीमचे मुख्यमंत्री प्रेम सिंह तमांग यांच्यासोबत घेतली उच्चस्तरीय बैठक.
केंद्रीय गृह राज्यमंत्री अजय कुमार मिश्रा यांनी आपल्या सिक्कीम दौऱ्याच्या दुसऱ्या दिवशी आज, सिक्कीमचे मुख्यमंत्री प्रेम सिंह तमांग यांच्यासोबत उच्चस्तरीय बैठक घेतली.
राज्यावर नुकत्याच कोसळलेल्या पुराच्या संकटानंतर जनजीवन पूर्वपदावर आणण्यासाठी आवश्यक प्रयत्नांवर चर्चा करणे हा या बैठकीच्या चर्चेचा मुख्य विषय होता. बैठकीत दोन्ही नेत्यांनी सर्वसमावेशक चर्चा केली तसेच सद्यस्थितीला सामोरे जाण्यासाठी तात्काळ आणि दीर्घकालीन धोरणांचा आढावा घेतला. बचाव आणि मदत कार्य जलद गतीने करण्यासाठी आवश्यक संसाधने आणि मदत यांच्या समन्वयावर या चर्चेत भर देण्यात आला.
राज्याला जलद आणि प्रभावीरित्या पूर्वपदावर आणणे सुनिश्चित करण्यासाठी राज्य सरकारला सर्वतोपरी सहकार्य करण्याच्या केंद्र सरकारच्या वचनबद्धतेचा केंद्रीय गृह राज्यमंत्री अजय कुमार मिश्रा यांनी पुनरुच्चार केला.
ग्राहक व्यवहार, अन्न आणि सार्वजनिक पुरवठा मंत्रालय
घरगुती वापराच्या वस्तूंच्या खर्चाचा हिशेब कोलमडू नये यासाठी ग्राहक व्यवहार विभागाच्या सचिवांचे किरकोळ विक्रेत्यांना निर्देश
भाववाढीमुळे घरांमध्ये डाळींच्या वापरावर परिणाम होणार नाही अशाप्रकारे रिटेल मार्जीन ठेवण्याच्या सूचना ग्राहक व्यवहार विभागाचे सचिव रोहित कुमार सिंह यांनी एका बैठकीत किरकोळ विक्रेत्यांना केल्या. त्यांनी आज नवी दिल्लीत भारतीय किरकोळ विक्रेते संघटना  आणि प्रमुख संघटित किरकोळ विक्रेत्यांची बैठक घेतली. या बैठकीत सचिवांनी त्यांना डाळी, विशेषत: तूर डाळीच्यासंदर्भात रिटेल मार्जीन अवाजवी ठेवली जाणार नाही याची काळजी घेण्याचे निर्देश दिले.
या बैठकीत किरकोळ उद्योगातील कंपन्यांनी सरकारला पूर्ण सहकार्य करण्याची वचनबद्धता व्यक्त केली आणि डाळींच्या किमती नियंत्रणात ठेवण्यासाठी सर्वतोपरी प्रयत्न केले जातील अशी ग्वाही दिली.
भारतीय किरकोळ विक्रेते संघटना आणि प्रमुख संघटित किरकोळ विक्रेत्यांसोबतची आजची बैठक म्हणजे ग्राहकांना किफायतशीर दरात डाळींची उपलब्धता सुनिश्चित करण्यासाठीच्या या विभागाच्या बैठकांच्या मालिकेचा एक भाग होती. .
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 188.40 cr vaccine doses have been administered so far under Nationwide Vaccination Drive
- India's Active caseload currently stands at 16,980
- Active cases stand at 0.04%
- Recovery Rate currently at 98.74%
- 2,563 recoveries in the last 24 hours increases Total Recoveries to
- 4,25,28,126
- 3,303 new cases recorded in the last 24 hours
- Daily positivity rate 
- Weekly Positivity Rate 
- 83.64 cr Total Tests conducted so far; 4,97,669 tests conducted in the last 24 hours
#Unite2FightCorona
#IndiaFightsCorona
नवी दिल्ली/मुंबई, 28 एप्रिल 2022
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंतच्या तात्पुरत्या अहवालांनुसार, भारतातील कोविड प्रतिबंधक लसीकरण व्याप्तीने 188.40 कोटींहून अधिक  मात्रांचा टप्पा पार केला. 2,31,86,439 लसीकरण सत्रांच्या माध्यमातून हे शक्य झाले आहे. 16 मार्च 2022 पासून 12-14 वर्षे वयोगटासाठी कोविड-19 प्रतिबंधक लसीकरण सुरू करण्यात आले. आतापर्यंत, 2.78 कोटींहून अधिक  किशोरवयीन मुलांना कोविड -19 प्रतिबंधक लसीची पहिली मात्रा देण्यात आली आहे. त्याचप्रमाणे, 18-59 वर्षे वयोगटासाठी कोविड-19 प्रतिबंधक क्षमता वृद्धी मात्रेचे लसीकरण देखील 10 एप्रिल 2022 पासून सुरू झाले.
भारतात उपचाराधीन रुग्णांची संख्या 16,980 इतकी आहे. हे प्रमाण भारतात आढळलेल्या एकूण कोरोना रुग्णांपैकी 0.04% आहे. परिणामी, भारतात कोरोनामुक्तीचा दर 98.74% इतका आहे. गेल्या 24 तासांत 2,563 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची एकूण संख्या  4,25,28,126 इतकी झाली आहे.
गेल्या 24 तासात 3,303 नव्या कोरोना रुग्णांची नोंद झाली.
गेल्या 24 तासात एकूण 4,97,669 कोविड-19 चाचण्या घेण्यात आल्या. भारताने आतापर्यंत एकूण 83.64 कोटी  चाचण्या केल्या आहेत. देशातील साप्ताहिक पॉझिटिव्हिटी दर सध्या 0.61% आहे आणि दैनंदिन पॉझिटिव्हिटी दर 0.66%. नोंदविण्यात आला आहे.
इतर अपडेट्स :S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 116
आरोग्य आणि कुटुंब कल्याण मंत्रालय
कोविड-19 ची अद्ययावत माहिती
राष्ट्रव्यापी कोविड लसीकरण मोहिमेंतर्गत आतापर्यंत 219.63 कोटी लसींच्या मात्रा  देण्यात आल्या आहेत.
गेल्या 24 तासांत 25,433 लसींच्या मात्रा देण्यात आल्या.
भारतातील उपचाराधीन रुग्णांची संख्या सध्या 17,912
सध्याची सक्रीय कोविड रुग्ण संख्या 0.04%
रुग्ण बरे होण्याचा सध्याचा दर 98.78%
गेल्या 24 तासांत 1,723 रूग्ण कोविडमुक्त झाले असून बरे झालेल्या एकूण रूग्णांची संख्या 4,41,06,656 इतकी झाली आहे.
गेल्या 24 तासांत 1,326 नवीन रुग्णांची नोंद
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 90.09 कोटी चाचण्या करण्यात आल्या आहेत; गेल्या 24 तासांत 83,167 चाचण्या करण्यात आल्या आहेत.
संरक्षण मंत्रालय
1947 च्या युद्धात विजय निश्चित करणाऱ्या भारतीय लष्कराच्या हवाई मोहिमेची 75 वर्षे साजरी करण्यासाठी ‘शौर्य दिवसा’च्या समारंभाला संरक्षण मंत्री उपस्थित
नवी दिल्ली, 27 ऑक्टोबर 2022
जम्मू-कश्मीरमधील श्रीनगर इथे आज 27 ऑक्टोबर 2022 रोजी ‘शौर्य दिवस’ साजरीकरणाच्या कार्यक्रमाला संरक्षण मंत्री राजनाथ सिंह यांची उपस्थिती लाभली. 1947 साली आजच्याच दिवशी भारतीय लष्करातील पायदळाचे जवान प्रथमच बडगाम इथल्या
विमानतळावर उतरले. त्यामुळे श्रीनगरच्या वेशीवर आलेले घुसखोर मागे वळले आणि जम्मू-कश्मीरमध्ये पाकिस्तानाच्या पाठिंब्याने होत असलेली घुसखोरी रोखणे शक्य झाले. त्यामुळे 1947 च्या युद्धातील भारताचा विजय निश्चित झाला. जम्मू-कश्मीर भारतात
सामील करण्याबाबत करारावर महाराजा हरी सिंह आणि भारतीय गणराज्यने स्वाक्षरी केल्याच्या दुसऱ्याच दिवशी हा प्रसंग घडला. तेव्हापासून 27 ऑक्टोबर रोजी ‘पायदळ दिवस’ साजरा केला जातो. यंदा स्वातंत्र्याच्या अमृतमहोत्सवी वर्षातील ‘पायदळ दिवस’ म्हणून विशेष कार्यक्रमाचे आयोजन करण्यात आले होते.
देशाचे अखंडत्व आणि एकतेच्या रक्षणासाठी ज्यांनी बलिदान केले असे सशस्त्र दलांतील जवान आणि जम्मू-कश्मीरमधील नागरिकांना संरक्षण मंत्र्यांनी आदरांजली वाहिली. त्यांचे शौर्य आणि त्यागामुळे जम्मू-कश्मीर हा भारताचा अविभाज्य भाग राहिला आणि
भविष्यातही राहील, असे संरक्षण मंत्री म्हणाले. सातत्याने अडथळे येत असूनही भारत आज ठामपणे, अखंड उभा आहे तो आपल्या देशाच्या सैनिकांचे धैर्य, त्याग आणि त्या बळावर त्यांनी पाया भक्कम उभारून ठेवल्यामुळे, असे ते म्हणाले. “कधीही हार न होणे ही गौरवाची बाब
नसून, कितीही वेळा हार झाली तरी प्रत्येक वेळी नव्या जोमाने उभे राहता येणे ही गौरवाची बाब आहे. 1947 मधील प्रसंग हा त्यातील एक होता”, असे संरक्षण मंत्री म्हणाले.
श्रीनगरची हवाई हद्द यशस्वीरित्या राखणाऱ्या तुकडीचे जखमी अवस्थेतही नेतृत्व करताना प्राणांची आहुती दिलेल्या, पहिल्या परम वीर चक्राने सन्मानित मेजर सोमनाथ शर्मा यांच्या शौर्याचे स्मरण राजनाथ सिंह यांनी यावेळी केले.
त्या युद्धसमयी वैमानिक असलेले ओदिशाचे माजी मुख्यमंत्री बिजू पटनाईक यांनी जवानांच्या तुकड्यांना योग्य स्थळी योग्य वेळेत पोहोचवण्यासाठी दिलेल्या योगदानाच्या स्मृती संरक्षण मंत्र्यांनी जागविल्या. शत्रूला माघार घेण्यास भाग पाडणाऱ्या, राष्ट्राचे सार्वभौमत्व जपण्यासाठी लढणाऱ्या सशस्त्र दलांना मदत करण्यात महत्त्वाची भूमिका बजावलेल्या जम्मू-कश्मीरच्या जनतेची त्यांनी प्रशंसा केली.
पाकिस्तानने अवैधरित्या व्यापलेल्या भारताच्या भूप्रदेशातील काही भाग आजही प्रगतीपासून वंचित राहिल्याकडे संरक्षण मंत्र्यांनी लक्ष वेधले. “पाकव्याप्त कश्मीरमध्ये निरपराधी भारतीयांना सामोरे जावे लागणाऱ्या अमानुष प्रसंगांना पूर्णपणे पाकिस्तान जबाबदार आहे. या अत्याचारांचे परिणाम पाकिस्तानला भोगावे लागतील. आज जम्मू-कश्मीरमधील प्रदेश आणि लडाख विकासाची नवी उंची गाठत आहेत. ही फक्त सुरुवात आहे. भारतीय संसदेने 22 फेब्रुवारी 1994 रोजी एकमताने केलेल्या गिलगिट, बाल्टिस्तान सारखे राहिलेले प्रदेश पुन्हा मिळविण्याच्या ठरावाची अंमलबजावणी करणे, हे आमचे ध्येय आहे,” असे संरक्षण मंत्री म्हणाले.S.Kane/R.Bedekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 126
गृह मंत्रालय
स्वातंत्र्याच्या अमृत महोत्सवानिमित्त बिहारच्या किशनगंज इथे आयोजित “सुंदर सुभूमी” कार्यक्रमात केंद्रीय गृह आणि सहकार मंत्री अमित शाह यांचे मार्गदर्शन
आज भारत संपूर्ण जगाला सांगतो आहे- “गेल्या 75 वर्षांत अथक प्रयत्न आणि चिकाटीच्या बळावर आम्ही आमच्या स्वातंत्र्याला खऱ्या अर्थाने, ‘अर्थपूर्ण’ बनवत, ब्रिटीशांना मागे टाकले आहे”
केंद्रीय गृह आणि सहकारमंत्री अमित शाह यांनी आज बिहारच्या किशनगंज इथे, स्वातंत्र्याच्या अमृतमहोत्सवानिमित्त आयोजित “सुंदर सुभूमी” ह्या कार्यक्रमात मार्गदर्शन केले.
यावेळी स्वातंत्र्य लढ्यात दिलेल्या योगदानाबद्दल स्वातंत्र्यसैनिक भृगु नाथ शर्मा आणि स्वातंत्र्यसैनिक दिवंगत गोपाल राय वैद्य तसेच दिवंगत लाल रंजन राय यांच्या कुटुंबियांना अमित शाह यांनी सन्मानित केले.
देशाच्या स्वातंत्र्याचा अमृत महोत्सव हा इतिहासात पुन्हा कधीही न येणारा क्षण आहे, असं अमित शाह म्हणाले. ह्या अमृत महोत्सवी वर्षाचे साक्षीदार असणारे आपण सर्वजण भाग्यवान आहोत. अगणित लोकांचे बलिदान आणि 1857 ते 1947 या वर्षांच्या प्रदीर्घ स्वातंत्र्यलढ्यानंतर जेव्हा शेकडो वर्षांच्या गुलामगिरीतून देश स्वतंत्र झाला तेव्हा सर्व लोकांच्या मनात अनेक आशा आणि स्वप्ने होती. ज्यांनी या देशासाठी आपले आयुष्य वेचले, त्यांना माहीत होते, की आपल्या ह्या बलिदानातून जे स्वातंत्र्य मिळणार आहे, तेव्हाच आपल्या आयुष्याला खरा अर्थ मिळणार आहे. आणि ह्या महान लोकांच्या त्यागामुळेच आपण स्वतंत्र झालो, असे ते पुढे म्हणाले.
आपण अत्यंत अभिमानाने आपल्या स्वातंत्र्य काळाची 75 वर्षे पूर्ण केली आहेत. मात्र देशाच्या या 75 व्या वर्षांत, आपण बरेच काही मिळवले आहे. 2014 साली आपल्या देशाची अर्थव्यवस्था जगात 11 व्या क्रमांकावर होती. मात्र, आता, ह्या अमृत महोत्सवी वर्षांत, आपण ब्रिटनला मागे टाकून, जगातील पाचव्या क्रमांकाची अर्थव्यवस्था झालो आहोत. आज भारत, संपूर्ण जगाला हे सांगतो आहे, की आम्ही आमचे अथक परिश्रम आणि चिकाटीच्या बळावर आमचे स्वातंत्र्य खऱ्या अर्थाने, ‘अर्थपूर्ण’ बनवत ब्रिटनला मागे टाकले आहे, अशा भावना त्यांनी व्यक्त केल्या.
PIB Headquarters
फेक न्यूज अर्थात खोट्या बातम्या आणि अफवा पसरवणाऱ्याविरोधात जोरदार कारवाई, महाराष्ट्र सायबर शाखेने 161 गुन्हे नोंदवले
मुंबई, 10 एप्रिल 2020
कोविड-19 विरोधात लढा देतानाच फेक न्यूज अर्थात खोट्या बातम्या, द्वेषमुलक वक्तव्य आणि अफवा पसरवणाऱ्याविरोधातल्या लढ्यालाही केंद्र सरकारचे प्राधान्य आहे. कॅबिनेट सचिव आणि केंद्रीय गृह सचिवांनी सर्व राज्यांना पत्र लिहून, त्यांनी फेक न्यूज विरोधी उपाययोजनांची कडक अंमलबजावणी करण्याचे निर्देश दिले आहेत.
महाराष्ट्र पोलीस, राज्यात, सायबर कायद्याची तत्परतेने अंमलबजावणी करत असून, व्हाटस अॅप ग्रुप एडमीन आणि सदस्यांनी कोणती काळजी घ्यावी यासंदर्भात, ‘काय करावे आणि काय करू नये’ याबाबत गेल्या आठवड्यात सूचनावली जारी केली आहे.
लॉक डाऊन सुरु झाल्यापासून आतापर्यंत, महाराष्ट्र सायबर शाखेने, सोशल मिडीयावर, फेक न्यूज, अफवा आणि द्वेषमुलक वक्तव्य करण्याविरोधात 161 गुन्हे नोंदवले आहेत. बीड मधे सर्वात जास्त म्हणजे 22 गुन्हे दाखल करण्यात आले आहेत तर कोल्हापूर 13, पुणे ग्रामीण 12, मुंबई 11 आणि जळगावला 10 गुन्ह्यांची नोंद झाली आहे.
कोविड-19 आणि त्याच्या उपचाराबाबत प्रामुख्याने अफवा पसरवल्या जात असल्याचे आढळले. सोशल मिडीयावर द्वेषमुलक वक्तव्याकडेही वाढता कल दिसून आला असून यासंदर्भात, 73 गुन्हे दाखल करण्यात आले आहेत. एकूण 39 आरोपींना अटक करण्यात आली आहे.
गेल्या 48 तासात, महाराष्ट्रात, कोरोना महामारीबाबत, सोशल मिडिया आणि इतर ऑनलाइन मेसेज चॅनेलवर फेक न्यूज, द्वेषमुलक वक्तव्य आणि अफवा पसरवणे यासंदर्भात 30 प्रथम माहिती अहवाल दाखल करण्यात आले. व्हाटस अॅप, फेस बुक आणि टिक टॉक यांचा यासाठी बऱ्याचदा दुरुपयोग केला जात आहे.
सोशल मिडीयावर फेक न्यूज, द्वेषमुलक वक्तव्य आणि अफवा पसरवणे याबाबत जनतेला जागरुक आणि सतर्क, करण्यासाठी सायबर पोलीस प्रयत्न करत असून, प्रत्येक जिल्ह्याच्या सोशल मिडिया हँडलद्वारे जनतेपर्यंत पोहोचत आहेत. फेक न्यूजचा प्रसार रोखण्यासाठी, प्लॅटफॉर्म सूचित करण्यात येत आहेत.
सायबर पोलिसांनी जनतेला सूचना केल्या आहेत-
- फेक न्यूज आणि अफवा फॉरवर्ड करू नका,त्याची प्रसार साखळी खंडीत करा.
- अफवा निर्माण करणाऱ्यांना ओळखून त्यांची जवळच्या पोलीस ठाण्याला किंवा सायबर विभागाला माहिती द्या
- कोणतेही वृत्त किंवा माहिती फॉरवर्ड करण्यापूर्वी किंवा शेअर करण्यापूर्वी त्यातल्या बाबीचे तथ्य पडताळून पहा.
- अशा काळात खात्रीशीर माहितीसाठी नेहमीच अधिकृत सूत्रांकडूनच माहिती घ्या
S.Tupe/N.Chitale/D.Rane
(Visitor Counter : 559
माहिती आणि प्रसारण मंत्रालय
आयसीसीआरतर्फे भारतीय सिनेमा आणि भारताची सौम्यशक्ती या विषयावर 3 आणि 4 मे 2022 ला दोन दिवसीय चर्चासत्राचे आयोजन
आयसीसीआर म्हणजेच सांस्कृतिक संबंधविषयक भारतीय परिषद आणि फ्लेम विद्यापीठ यांच्यातर्फे, येत्या 3 आणि 4 मे, 2022 रोजी, भारतीय सिनेमा आणि भारताची सौम्य शक्ती याविषयी दोन दिवसीय चर्चासत्राचे आयोजन करण्यात आले आहे. आयसीसीआर चे अध्यक्ष, खासदार डॉ विनय सहस्त्रबुद्धे यांनी आज मुंबईत पत्रकारपरिषदेत ही बातमी दिली. या चर्चासत्राद्वारे, भारतीय चित्रपटांचे अभ्यासक-समीक्षक आणि चित्रपट सृष्टीतील लोकांना एकत्र आणण्याचा प्रयत्न असून चित्रपटांशी संबंधित विषयांवर चर्चा, परिसंवाद करत समकालीन महत्वाच्या विषयांना स्पर्श करण्याचा प्रयत्न असणार आहे.
महाराष्ट्राचे राज्यपाल भगत सिंह कोश्यारी आणि ज्येष्ठ चित्रपट निर्माते शेखर कपूर यांच्या हस्ते या चर्चासत्राचे उद्घाटन होईल. तर, माहिती आणि प्रसारण मंत्री अनुराग ठाकूर यांच्या अध्यक्षतेखाली सांगता समारंभ होईल, त्यात, सुप्रसिद्ध गीतकार प्रसून जोशी देखील उपस्थित राहतील, अशी माहिती सहस्त्रबुद्धे यांनी दिली.
चर्चासत्राची पार्श्वभूमी :
भारतीय चित्रपट आज जगातल्या अनेक देशात लोकप्रिय असून, जगभरातील लोकांच्या मनात भारताच्या संस्कृतीविषयी एक संवेदनशील प्रतिमा निर्माण करण्याची ताकद या चित्रपट सृष्टीत आहे.माहिती तंत्रज्ञानाची वाढलेली व्याप्ती आणि परदेशस्थ भारतीयांची वाढलेली संख्या, यातून, भारतीय सिनेमाचा देशाबाहेर असलेला प्रभाव आपल्याला जोखता येणे शक्य आहे. चित्रपट, हे भारताचा प्रभाव वाढवणारे आणि लोकांच्या तसेच विविध देशातील सरकारांच्या मनात, भारताविषयी चांगली प्रतिमा निर्माण करण्याचे काम चित्रपट हळूहळू करत आहेत.
या चर्चासत्रात पुढील विषयांवर सत्रे होतील :
1. चित्रपटातील वसाहतवाद : पाश्चिमात्य भिंगातून जागतिक आणि भारतीय चित्रपट
2. भारताविषयीचे चित्र/प्रतिमा देशाबाहेर निर्माण करण्यात भारतीय चित्रपटाचा उपयोग
3. भारतीय चित्रपटसृष्टीवर पडलेला जागतिक प्रभाव
4. प्रादेशिक चित्रपट आणि त्याचं जागतिक प्रभाव
5. भारतीय चित्रपटांचा परदेशी प्रेक्षक आणि अत्याधुनिक तंत्रज्ञानाशी संबंध
या चर्चासत्रात सहभागी होण्याविषयी नोंदणीसाठी खाली क्लिक करा.
Seminar on "Indian Cinema & Soft Power": Registration Form
माहिती आणि प्रसारण मंत्रालय
केंद्र सरकारच्या वतीने श्रीरामपूर येथे आंतरराष्ट्रीय योग दिन व आंतरराष्ट्रीय पौष्टीक तृणधान्य  वर्ष 2023 निमित्त मल्टिमिडिया प्रदर्शन व विशेष प्रचार कार्यक्रमाचे आयोजन
अहमदनगर, 17 जून 2023
केंद्र सरकारच्या माहिती आणि प्रसारण मंत्रालयाचे केंद्रीय संचार ब्यूरो, अहमदनगर, इंडियन रेड क्रॉस सोसायटी श्रीरामपूर आणि राज्य शासनाची विविध कार्यालये व श्रीरामपूर नगरपरिषदच्या संयूक्त विद्यमाने,“आंतरराष्ट्रीय योग दिन व आंतरराष्ट्रीय पौष्टीक तृणधान्य  वर्ष 2023” निमित्त मल्टिमिडिया प्रदर्शन व विशेष प्रचार कार्यक्रमाचे आयोजन श्रीरामपूर शहरातील लोकमान्य टिळक वाचनालय व ग्रंथ संग्रहालय येथे दिनांक 19 ते 21 जून 2023 दरम्यान करण्यात आले असून हे प्रदर्शन सर्व जनतेसाठी सकाळी 9 ते रात्री 8 पर्यंत हे प्रदर्शन खुले राहणार आहे.
मा.पंतप्रधान श्री नरेंद्र मोदी यांच्या पुढाकाराने संयुक्त राष्ट्र संघाने 21 जून आंतरराष्ट्रीय योग दिन तर 2023 हे वर्षे आंतरराष्ट्रीय पौष्टीक तृणधान्य वर्ष म्हणूण साजरे करण्याची घोषणा केली.
निरोगी आयूष्यासाठी निरंतर योग करने अत्यंत गरजेचे असून योग अभ्यास, विविध योगआसनांची माहिती तसेचे या आसनांपासू मिळणारे फायदे तसेच पौष्टीक तृनधान्याचे आहारातील महत्व, या धान्यांपासून तयार करण्यात येणारे चविष्ट पदार्थ आणि विविध आजारांपासून आपला बचाव करण्यासाठी यात धान्यांमध्ये असलेल्या सत्वगुणांची माहिती या मल्टिमीडिया प्रदर्शनाच्या माध्यमातून देण्यात येणार आहे. तृणधान्यांमध्ये ज्वारी, बाजरी,नाचणी, राळा, वरई, कोदो, कुटकी ,सावा, कूट्टु व राजगिरा या दहा धान्यांचा समावेश होतो. या भरडधान्यांना सुपरफूड व श्री अन्न असेही म्हटले जाते.
या प्रदर्शनाच्या निमित्ताने श्रीरामपूर शहरात सांसकृतिक कार्यक्रम, निबंध, चित्रकला व रांगोळी या स्पर्धांचे आयोजन करण्यात येणार असून २१ जून रोजी आतंरराष्ट्रीय योग दिनानिमित्त योग कार्यक्रमाचे आयोजन करण्यात आले आहे.
दिनांक १९ जून २०२१ रोजी सकाळी ११ वाजता या तीन दिवशीय मल्टिमिडिया प्रदर्शनाचे उद्घाटन करण्यात येणार आहे. यावेळी खासदार सदाशिव लोखंडे. आमदार लहू कानडे, रयत शिक्षण संस्थेच्या मॅनेजिंग कौन्शिल सदस्या मीनाताई जगधने, उपविभागीय अधिकारी किरन सावंत, अपर पोलीस अधिक्षक स्वाची भोर, तहसीलदार वाघचौरे, गटविकास अधिकारी प्रविण शिनारे, तालूका कृषी अधिकारी अशोक साळी, माहिती अधिकारी सुरेश पाटील, बचत गट प्रमूख गायकवाड, इंडियन रेडक्रॉस सोसायटीचे चेअरमन तथा प्राचार्य सुनिल साळवे, सामाजिक कार्यकर्ते अरुण नाईक आदी मान्यवर यावे उपस्थित राहतील अशी माहिती माहिती प्रसारण मंत्रालयाच्या केंद्रीय संचार ब्यूरोचे क्षेत्रीय प्रचार अधिकारी माधव जायभाये व सहायक प्रचार अधिकारी पी. कुमार यांनी दिली.
या कार्यक्रचा लाभ सर्व जनतेनी घ्यावा असे आवाहन केंद्र सरकारच्या वतीने करण्यात आले आहे.PIB Mumbai | CBC-Ahmednagar | M.Jaybhaye/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 79